6 ақпан

Ақпанның 6 — Григориан күнтізбесінде жылдың 37-ші күні. Жылдың аяғына 328 (кібісе жылдарда 329) күн қалады.

 Мерекелер 

 Халықаралық саамдар күні. 1917 жылы Норвегияның Тронхейм қаласында осы күні саамдардың жиналысы өтті. Оның мақсаты барлық солтүстік елдердегі осы халық өкілдерінің басын біріктіру болды.
 Жаңа Зеландияның Ұлттық мейрамы - Вайтанга күні. 1840 жылы Вайтанга өзенінде маорий басшысы ел егемендігінің барлық құқықтары мен өкілеттігін ағылшын королевасына беру туралы келісімге қол қойып, Жаңа Зеландия Англияның колониясын айналды.
 Халықаралық бармен күні (Қасиетті Аманда күні). Көптеген мемлекеттерде бармен мен рестораторлардың кәсіби мейрамы қасиетті Аманда күні атап өтіледі.

 Оқиғалар 
 1920 жылы - Түркістан майданы революциялық әскери кеңесінің бұйрығына сәйкес жеке қазақ әскери бригадасы құрылды.
 1934 жылы - Қарағанды қаласының іргесі Қарағанды көмір алабының орталығындағы шахтерлер кенттерінің негізінде қаланды. Тұрғындар санының тез өсуіне байланысты 1934 жылы қалаға, 1936 жылы облыс орталығына айналды. Жерінде қараған бұтасы көп өсетіндіктен қала Қарағанды деп аталған. 1833 жылы Аппақ Байжанов осы жерден тас көмір тауып, Қарағанды өңірін Өтепов деген бай орыстың кен кәсіпкері Н. Ушаковқа 250 сомға сатып жіберді. Бүгінгі таңда Қарағанды ғылым, білім, мәдениет орталығы. Қалада ҚР Ұлттық ғылым академиясының Орталық Қазақстан бөлімшесі орналасқан. Сондай-ақ бірнеше жоғары оқу орындары, кәсіптік-техникалық мектептер, ауруханалар, кітапханалар, мұражайлар, театрлар, филармония, цирк, стадион және екі саябақ бар.
 1998 жылы - Жапонияда 6.1 балдық жер сілкінісі болды, 4 мың адам мерт болды.
 2003 жылы - Лондонда Қазақстан кинематографиясына арналған фестиваль ашылды.
 2007 жылы - Қазақстан Республикасының Президенті Нұрсұлтан Назарбаев йод жетіспеушілігі ауруларының алдын алу саласындағы қоғамдық қатынастарды реттеуді әрі қарай жетілдіру мақсатында «Йод жетіспеушілігі ауруларының алдын алу туралы» Қазақстан Республикасы Заңына өзгертулер мен толықтырулар енгізу туралы» Заңға қол қойды.
 2008 жылы - Интернетте Қазақстан туралы иран тілінде хабар тарататын алғашқы www.yousefpiltan.blogf.com сайты ашылды. Оны Алматы қаласының тұрғыны Жүсіп Пилтан жасап отыр. «Қазір ақпарат кеңістігінде әр ел өз саясатын насихаттап жатыр. Елде тіркелген шетелдік ақпарат агенттіктері де оған өз үлесін қосуда.
 2009 жылы - Мемлекет басшысы Нұрсұлтан Назарбаев бұқаралық ақпарат құралдары туралы заңнаманы жетілдіруге және бұқаралық ақпарат құралдарының қызметіне байланысты жекелеген әкімшілік рәсімдерді жеңілдетуге бағытталған «Қазақстан Республикасының кейбір заңнамалық актілеріне бұқаралық ақпарат құралдары мәселелері бойынша өзгерістер мен толықтырулар енгізу туралы» Заңға қол қойды.
 2009 жылы - Шәкәрім атындағы Семей мемлекеттік университетінде «Шәкәрім және Алаш Орда» кітабының тұсаукесер рәсімі өтті. Бұл - тарих ғылымдарының докторы, университет ректоры Ерлан Сыдықовтың көпжылғы зерттеулері.
 2010 жылы - Мәскеуде Қазақстан Республикасының Ресей Федерациясындағы Төтенше және Өкілетті елшілігінің резиденциясында Кеңес Одағының Батыры, даңқты қолбасшы және жазушы Бауыржан Момышұлы туралы «Аңызға айналған батыр» кітабының тұсаукесері болды.
 2010 жылы - Атырауда жергілікті биліктің қарамағына «Аджип ККО» компаниясы салған жаңа сапаржайды тапсыру салтанаты өтті.

 Туғандар 

 1861 жылы - орыс химигі, органикалық катализ бен мұнай химиясы негізін қалаушылардың бірі Зелинский Николай Дмитриевич дүниеге келді.
 1888 жылы - музыкатанушы, өнертану ғылымының докторы, Мәскеу консерваториясының профессоры Виктор Михайлович Беляев дүниеге келді.
 1904 жылы -  актёр, режиссер, Қазақстанның халық әртісі Орел Евгений Ефимович дүниеге келді.
 1911 жылы - АҚШ-тың 40-шы президенті Рональд Рейган дүниеге келді.
 1933 жылы - балет әртісі, педагог, Қазақ КСР-нің еңбек сіңірген әртісі, Қазақ КСР-нің халық әртісі, Бүкілодақтық классикалық билер байқауының лауреаты Сара Ыдырысқызы Көшербаева дүниеге келді.
 1936 жылы - ғалым, геология-минералогия ғылымдарының докторы, Қазақстан Республикасы Ғылым академиясының корреспондент мүшесі Эдуард Азнабаев дүниеге келді.
 1940 жылы - биология ғылымдарының докторы, профессор, Халықаралық Педагогикалық Білім беру Ғылымдары Академиясының, Халықаралық Акмеологиялық Ғылымдар Академиясының, Қазақстан Республикасы Жаратылыстану Ғылымдары Академиясының, Қазақстан Республикасы Жоғары мектеп Ғылым Академиясының корреспондент мүшесі, Семей мемлекеттік педагогикалық институтының ғылыми жұмыстар және халықаралық байланыстар жөніндегі проректоры Панин Михаил Семенович дүниеге келді.
 1951 жылы - ҚР Парламенті Мәжілісінің депутаты, Қаржы  жәнен бюджет комитетінің мүшесі Саяпова Зухра Алеутдиновна дүниеге келді.
 1952 жылы - Қазақстан Кәсіподақтары Федерациясының төрағасы Әбілғазы Құсайынов дүниеге келді.
 1955 жылы - кинорежиссер, продюсер, киносценарист, актер, КСРО Кинематографистер одағының мүшесі Қарпықов Абай Сәдуақасұлы дүниеге келді.
 1960 жылы - ресей продюсері, композитор, Ресей өнеріне еңбек сіңірген қайраткер Матвиенко Игорь Игоревич дүниеге келді.
 1960 жылы - ҚР Парламенті Мәжілісінің депутаты, Әлеуметтік-мәдени даму комитетінің мүшесі Смағұл Бақытбек дүниеге келді.
 1961 жылы - ресейлік телевизия қайраткері, Бірінші арнаның бас директоры, «Доднако» журналы құрылтайшыларының бірі Константин Эрнст дүниеге келді.
 1961 жылы - жазушы, «Тарлан-Үміт» сыйлығының иегері, «Жас өркен» ЖШС-нің директоры Қорғасбек Жүсіпбек дүниеге келді.
 1970 жылы - Жамбыл облысы әкімінің орынбасары Ғали Нәжімеденұлы Есқалиев дүниеге келді.
 1980 жылы - Мамико Ното, Жапон сэйю, әнші, актрисасы.

 Қайтыс болғандар 

 1515 жылы - Итальян баспашысы, типография және баспа ісінің өз дәуіріндегі алдыңғы қатарлы тұлғасы Үлкен Мануций Альд қатыс болған.

 Сыртқы сілтемелер 

Санат:6 ақпан